**OŠ Matije Gupca Gornja Stubica**

**IZVADAK IZ PRAVILNIKA O RADU ŠKOLSKE KNJIŽNICE**

1. Uslugama školske knjižnice, i to besplatno, mogu se koristiti učenici, roditelji i skrbnici učenika, učitelji, stručni suradnici i ostali zaposlenici Škole.
2. Knjižnica radi:

* ponedjeljak, srijeda, četvrtak i petak od 8.00 do 14.00 sati,
* utorak od 12.00 do 18.00 sati

Radno vrijeme knjižnice obvezno se ističe na ulaznim vratima knjižnice.

1. Korisnicima usluga školske knjižnice knjižnica izdaje odgovarajuće članske iskaznice. Ako korisnik izgubi iskaznicu, dužan je to prijaviti knjižničaru i podmiriti troškove izrade nove u iznosu od 10 kuna.
2. U prostorijama knjižnice korisnici se mogu svakodnevno služiti knjigama, osobito priručnicima, časopisima i novinama unutar radnog vremena.
3. Pristup policama s knjižnom građom i časopisima je slobodan.
4. Za korištenje izvan prostorija knjižnice može se posuditi:
   * učenicima: odjednom 2 knjige (1 za lektiru i 1 po izboru) na rok od 15 dana,
   * učiteljima: više knjiga i priručnika tijekom školske godine, a časopisi i AV građa na rok od 7 dana (prema potrebi).
5. Korisnici su posuđene knjige dužni pravodobno vratiti.
6. Ako je potražnja za nekim knjigama povećana, knjižničar je ovlašten prigodom posudbe skratiti korisniku vrijeme korištenja.
7. Ako korisnik zbog bolesti ili drugoga objektivnog razloga nije u mogućnosti pravodobno vratiti posuđenu knjigu ili drugu knjižnu građu, dužan je o tome izvijestiti knjižničara, a posuđenu knjigu vratiti odmah nakon prestanka razloga spriječenosti.
8. Korisnika koji pravodobno ne vrati posuđene knjige, knjižničar će opomenuti. Ako ni nakon opomene korisnik ne vrati posuđene knjige, dužan je platiti zakasninu od 0,50 kuna po knjizi i po danu.
9. Korisnici su dužni čuvati knjižničnu građu od svakoga oštećenja i uništavanja (trganja listova knjiga, podcrtavanja dijelova knjiga, izrezivanja slika, prljanja knjiga i sl.).
10. Korisnik koji izgubi ili ošteti posuđenu knjigu, odgovoran je za štetu. Ako je knjiga oštećena toliko da se ne može više koristiti ili je izgubljena, korisnik je dužan nadoknaditi štetu kupovinom iste knjige. Za posuđenu knjižničnu građu odgovara uvijek onaj tko ju je posudio.
11. Učenici mogu koristiti usluge školske knjižnice tijekom školske godine, a na kraju školske godine potrebno je vratiti sve posuđene knjige.
12. U prostorijama knjižnice moraju se poštivati pravila lijepog i kulturnog ponašanja (mora biti red i mir). Korisnika koji narušava red i mir, knjižničar je ovlašten udaljiti iz prostorija knjižnice.

**MOLE SE KORISNICI DA POŠTUJU PRAVILA O RADU KNJIŽNICE I ČITAONICE!**

KNJIŽNIČARKA: RAVNATELJICA:

Ines Krušelj-Vidas, dipl. knjiž. Sanja Knezić, prof.